При ръководството на Ерих Рибек Марко Райх получава повиквателна за националния отбор на Германия през 1999 г. и изиграва първата и единствената си среща с националната фланелка при равенството 3:3 в контролната среща с Колумбия в Маями. В края на ХХ век Марко Райх, заедно със съотборника си от Кайзерслаутерн Михаел Балак, е бил считан за един от най-големите футболни таланти на Германия за времето си. След Световното първенство във Франция през 1998 и Европеското първенство през 2000 г. германският футбол е в криза. Така или иначе Марко Райх не оправдава големите надежди за разлика от Балак.